George Orwell skrev engang i et essay om imperialismens store besynger, Rudyard Kipling, at det var dennes triste skæbne at være blevet reduceret til politiske slagord af mennesker, der aldrig havde læst hans værker.



Forsynet tog sin ironiske hævn over Orwell, hvis eget forfatterskab i eftertiden også er reduceret til nogle få fraser i den politiske debat.

Big Brother – billedet på den umyndiggørende statsmagt fra dystopien ’1984’ – er måske den mest kendte, men også begrebet newspeak fra samme roman og svinediktatoren ’Kammerat Napoleon’s læresætning, »Alle er lige, men nogle er mere lige end andre«, slynges stadig ud nu og da.

Kipling havde i det mindste det held at blive misbrugt af folk, der delte hans ærkekonservative synspunkter.